Kamu bisa jelasin ke aku soal Shahrukh Khan dalam bahasa bali?

Shahrukh Khan (, , ) inggih punika silih tunggil aktor sané kasub ring India. Dané embas ring New Delhi, 2 November 1965. Dané wantah oka saking Mir Taj Muhammad Khan sareng Lateef Fatima, putra kaping kalih saking kalih raka rai. Ring warsa 1991, Shah Rukh Khan nganten sareng gegelannyane maparab Gauri Kali Chibber sané meagama Hindu Punjabi. Khan sampun matunangan sareng Gauri makelonyane 6 warsa. Khan sareng Gauri madué oka 3 diri, parabnyane Arya Khan (muani)  panak kapertama embas ring 13 November 1997. Suhana Khan (luh), panak kaping kalih embas ring 2 Méi 2000. sané pinih alit Abram Khan (muani) embas ring warsa 2013.

Khan kapungkusin "Baadshah of Bollywood" utawi "King of Bollywood" sawiréh dané madué lebih tekén 80 film tur polih makudang-kudang penghargaan, minakadi 14 penghargaan Filmfare. Raris Khan nyarengin film - film sané nyritayang indik tresna bajang truna sané ngranayang Khan sayan kasub nyantos ka dura negara. Film  - film punika minakadi Dilwale Dulhania Le Jayenge (1995), Dil To Pagal Hai (1997), Kuch Kuch Hota Hai (1998), Mohabbatein (2000) miwah Kabhi Khushi Kabhie Gham (2001). Lianan ring dados anak sané sedeng kasmaran, Khan taler mraginain dados peran demen mamunyah ring film Devdas (2002), dados guru ring Chak De! India (2007) miwah dados anak sané keni sindrom Asperger ring film My Name Is Khan (2010). Akeh taler film - filmnyane sané marupa komedi inggih punika Chennai Express (2013) miwah Happy New Year(2014).